એ અંતર્ગત તા. ૩/૭/૧૮ના રોજ ખસ ગામની વીર શહીદ સહદેવસિંહ મોરી કુમાર પ્રાથમિક શાળામા ખસ ગામના વિદ્યાર્થીઓ, બાળકો, યુવાનો, યુવતીઓ અને વડીલો બહોળી સંખ્યામા એકઠા થઈ વનરાજસિંહના પરિવારજનો અને વનરાજસિંહને વિનંતી કરી હતી. હાલ પ્રશ્ન એ છે કે વનરાજસિંહ જ્યાં નોકરી કરે છે તે જન્મભૂમિ હાઈસ્કૂલના ટ્રસ્ટ વનરાજસિંહને ગમે તે ભોગે જન્મભૂમિ હાઇસ્કૂલમાંથી જવા દેવા તૈયાર નથી અને શાળામા જ આચાર્ય તરીકે રાખવા માંગે છે. આ માગણીને લઇને જન્મભૂમિ શાળાના વિદ્યાર્થીઓ ૨-૭-૧૮ના રોજ ભુખહડતાલ ઉપર ઉતરી ગયા હતા. તો સામા પક્ષે વનરાજસિંહની ખસ ગામને ખૂબ જ જરૂર હોય ખસ ગામના લોકો પણ ધરણા ધરવા તૈયાર છે. ગાંધી ચિંધ્યા માર્ગે વનરાજસિંહને ખસમા લાવવા ગામ આખુ એક થઈ તૈયાર થયુ છે. એક શિક્ષક ખરા અર્થમા કેટલી લોકપ્રિયતા ધરાવે છે અને કર્મનિષ્ઠા, નિષ્ઠાવાન અને યોગ્યતા ધરાવતી વ્યક્તિ માટે લોકો શું કરી શકે તેનું ઉદાહરણ છેલ્લા બે દિવસથી જોવા મળી રહ્યું છે.